הר הרוח

הר הרוח הוא שלוחה של הרי ירושלים המתנשאת לגובה 774 מטר ממערב למעלה החמישה ואבו גוש.

שמאל|ממוזער|250px|סלע הקדשה לצבא הסובייטי ביער הצבא האדום
שמאל|ממוזער|250px|סלע הנצחה לחמשת הנרצחים בהר הרוח

השם ניתן להר על ידי מייסדי מעלה החמישה כתרגום לשמו הערבי והוא משקף את הרוחות הנושבות בפסגתו.

ההר נמצא מצפון לכביש תל אביב–ירושלים (כביש 1), בין נחל החמישה מצפונו, לנחל יתלה מדרומו. בפסגתו שרידים דלים של מצודה מהתקופה הפרסית הנקראת בערבית "חורבת ערש". מדובר מצודה רבועה, במידות 22*22 מטר. הקירות ברוחב 2 מטר, ומחוץ לקיר המערבי בנוי מגדל. המצודה מתוארכת לתקופה הרומית, ותפקידה לשמור על הדרך העתיקה שעברה על השלוחה, דרך שנועדה לעולי הרגל לירושלים בשלהי ימי בית שני.

במשך שנים, מלבד מספר יישובים קטנים, ההר היה שומם, ועל כן הזוג חנה ואפרים ראובני חלמו להפוך את המקום לגן פורח: "בתוך אדמות הקהק"ל בהרי יהודה, ישנו הר אחד, מערבית למעלה החמישה, הנקרא 'הר הרוח'. ההר הזה נישא מעל פני כל סביבתו ונשקף על כל שפלת החוף, הרי אפרים ויהודה, מן הכרמל ועד שפלת יהודה בואך עזה. אך שומם ההר, וכל מבקרהו שואף לשוב ולבקרו בהיותו גן פורח ושוקק חיים"ארכיון מעלה החמישה, מכתב לדירקטוריון הקק"ל מאת חנה ואפרים הראובני, 9.11.42- יום הזיכרון החמישי לחמשת הנרצחים.

על שלוחתו המערבית של ההר היה כפר ערבי מוסלמי בן 302 תושבים בשם בית ת'ול השומר על צליל השם הקדום "יתלה" שהייתה במקום בנחלת שבט דן: "ושעלבין ואילון ויתלה". הכפר נכבש על ידי חטיבת הראל במסגרת מבצע דני ב-12 ביולי 1948.

ההר מוכרז כגן לאומי ועליו נטוע יער השייך לקרן הקיימת לישראל. על המדרון הצפוני סלול הכביש אבו גוש - נטף.

בחלקו המזרחי נטוע "יער הצבא האדום". יער זה ניטע בשנת 1950 לכבוד הצבא האדום שניצח את צבא גרמניה הנאצית בחזית המזרחית במלחמת העולם השנייה, לאחר מערכות עקובות מדם. בשנות ה-50 וה-60 של המאה העשרים בשבת הקרובה ל-9 במאי יום הניצחון על גרמניה הנאצית וכניעתו לצבא האדוםהיו נאספים אלפי חוגגים חברי מק"י, בנק"י, מפ"ם ואנשי שמאל רבים לחגיגת הזדהות עם ברית המועצות. על במה היו נואמים חברי כנסת של מק"י כמו מאיר וילנר, שמואל מיקוניס, תופיק טובי ואחרים, בשבח ברית המועצות ובגנות המקארתיזם האמריקאי והממשל הצבאי. אלכסנדר פן היה קורא משיריו והקהל היה חוגג בפיקניק המוני. עם הפילוג בין מק"י ורק"ח בעקבות ניתוק הקשרים של מק"י עם ברית המועצות, הצטמצמו החגיגות ההמוניות. במשך שנים היה המנהג רדום, אך בשנים האחרונות חלה עליה בכמות החוגגים בפיקניק והנחת זרים. במקום נשאר סלע גדול ועליו חקוקה הכתובת "יער זה נטעו תושבי ישראל לכבוד הצבא הסובייטי, תש"י 1950".

מערבה משם נמצא סלע הנצחה לחמשת חברי גרעין "במעלה" שנרצחו שם בהתקפה ממארב ב-9 בנובמבר 1937 בעת עבודתם. רצח זה עורר הדים רבים בארץ והלוויתם נערכה ברוב עם בבית הקברות בקריית ענבים. לאחר הרצח הוקם בסמוך קיבוץ מעלה החמישה כאנדרטה לזכרם. המשורר ש. שלום חיבר שיר לזכרם: "חמישה יצאו מולדת לבנות חמישה... בבית עזבו אם ואחות, תינוק ואשה... יריות פלחו את הבוקר פתאם, יריות... פטישים בידם, בנפשם המתום נפלו חמש הגוויות..."

בחלק הצפון מערבי של ההר, ליד היישוב נטף, נחנך בשנת 1995 במלאת חמישים שנה לסיום מלחמת העולם השנייה יער זיכרון ליהדות פולין, הכולל מרכז כינוס גדול שתוכנן על ידי אד' דוד שקולניק. ביער אבן הנצחה ליאנוש קורצ'אק ועוזרתו סטפה וילצ'ינסקה, שנספו בטרבלינקה עם תלמידיהם, שפוסלה על ידי האמנים ורדה גבעולי ואילן גלבר. במקום גם פינת התייחדות ואבני זיכרון למספר קהילות בפולין. שהם חלק מאתר ההנצחה ליהדות פולין.

במרחב הר הרוח "פזורות" אנדרטאות רבות נוספות, בניהן:

גלעד לזכר  שנהרגו בתאונת אימונים ב-18.2.80.

גלעד לחללי טייסת 114 שנחנך בשנת 2002.

מצפה עמיחי (עמי) דוויק שנחנך בשנת 2007.

חורשה לזכר קהילת לידא שהושמדה בשואה ולזכר הפרטיזנים והלוחמים בני העיר.

בהר הרוח ישנה פריחה רבה בחודשי החורף והאביב, הכוללת נרקיס מצוי בסוף הסתיו, כלנית מצויה ורקפת מצויה בחורף וצבעוני ההרים באביב.

 גלריה 

קישורים חיצוניים





הערות שוליים

קטגוריה:הרי ירושלים: הרים
קטגוריה:מעלה החמישה